b"\n_START_ARTICLE_\nChertsey\n_START_SECTION_\nBeskrivelse\n_START_PARAGRAPH_\nByen vokste opp omkring klosteret Chertsey Abbey, som ble opprettet i 666 av biskop Eorcenwald av London. I 964 ble prestene drevet ut av kong Edgar, og erstattet av benediktinere. Abbediet vokste til et av de st\xc3\xb8rste benediktinerklostrene i England, og hadde store eiendommer i det n\xc3\xb8rdvestlige Surrey. Det ble oppl\xc3\xb8st, sammen med alle andre klostre, av Henrik VIII i 1536. Kongen tok stein fra klosteret for \xc3\xa5 bygge et palass ved Oatlands, og landsbybefolkningen brukte stein til \xc3\xa5 brolegge gatene. I dag er det bare stedsnavn og noen fiskedammer som minner om klosteret._NEWLINE_I Chertsey finnes i dag et middelaldert\xc3\xa5rn i den anglikanske kirken med en stor kirkeklokke knyttet til byens legendariske heltinne Blanche Heriot fra middelalderens folkeminne, gjort kjent for et st\xc3\xb8rre publikum av verkene til den viktorianske forfatteren Albert Richard Smith (1816\xe2\x80\x931860), selv f\xc3\xb8dt i Chertsey. Det er ogs\xc3\xa5 bevaringsverdige bygninger fra 1700-tallet, som den lokale gangbroen, herregodset Botleys Mansion med et parkanlegg tilgjengelig for offentligheten, og de mange bygningene lands de to gatene i rette vinkler som utgj\xc3\xb8r en kirke, museum, kafe, hotell og private boliger._NEWLINE_De fleste tilreisende til Chertsey kommer for \xc3\xa5 bes\xc3\xb8ke forn\xc3\xb8yelsesparken Thorpe Park. Stedet var opprinnelig et grustak, hvor det s\xc3\xa5 ble anlagt en kunstig innsj\xc3\xb8 og deretter parken, som er Englands eldste forn\xc3\xb8yelsespark.\n_START_SECTION_\nTrivia\n_START_PARAGRAPH_\nI H.G. Wells' roman Klodenes kamp (1898) ble Chertsey angrepet og \xc3\xb8delagt av romskip tidlig p\xc3\xa5 formiddagen 8. juni 1902."